การสร้างชุุดการสอนทฤษฎีดนตรีสากลเบื้องต้นโดยใช้รูปแบบโมเดลซิปปา (CIPPA) ของนักเรียนชั้นมัธยมศึกษาปีที่ 1 วิทยาลัยนาฏศิลปจันทบุรี
Creation of a Basic Western Music Theory Instructional Package Using the CIPPA Model for Mathayom 1 Students at Chanthaburi College of Dramatic Arts
ดนตรี -- การศึกษาและการสอน
ทฤษฎีดนตรี -- การศึกษาและการสอน
ผลสัมฤทธิ์ทางการเรียน
การวิจัยนี้มีวัตถุประสงค์ 1) เพื่อสร้างชุดการสอนเรื่อง ทฤษฎีดนตรีสากลเบื้องต้นโดยใช้ โมเดลซิปปา (CIPPA Model) สำหรับนักเรียนระดับชั้นมัธยมศึกษาปีที่ 1 วิทยาลัยนาฏศิลปจันทบุรี 2) เพื่อเปรียบเทียบผลสัมฤทธิ์ทางการเรียนก่อนและหลังใช้ชุดการสอนเรื่อง ทฤษฎีดนตรีสากล เบื้องต้นโดยใช้รูปแบบโมเดลซิปปา CIPPA Model สำหรับนักเรียนระดับชั้นมัธยมศึกษาปีที่ 1 วิทยาลัยนาฏศิลปจันทบุรี 3) เพื่อศึกษาความพึงพอใจของนักเรียนระดับชั้นมัธยมศึกษาปีที่ 1 วิทยาลัยนาฏศิลปจันทบุรี ที่มีต่อการใช้ชุดการสอน การวิจัยเป็นการวิจัยเชิงปริมาณ โดยใช้รูปแบบ การวิจัยกึ่งทดลองแบบ One Group Pretest-Posttest Design กลุ่มตัวอย่างที่ใช้เป็นการเลือกแบบ เจาะจงโดยใช้นักเรียนที่เรียนในวิทยาลัยนาฏศิลปจันทบุรีภาคเรียนที่ 2 ปีการศึกษา 2568 จำนวน 11 คน เครื่องมือที่ใช้ในการวิจัยคือ ชุดการสอนเรื่อง ทฤษฎีดนตรีสากลเบื้องต้น และแผนการจัดการ เรียนรู้ที่ใช้เป็นสื่อในการจัดการเรียนการสอน ส่วนเครื่องมือที่ใช้ในการเก็บข้อมูล ได้แก่ แบบทดสอบ วัดผลสัมฤทธิ์ทางการเรียน และแบบสอบถามความพึงพอใจของนักเรียนที่มีต่อชุดการสอน สถิติที่ใช้ ในการวิเคราะห์ข้อมูล คือ ค่าเฉลี่ย ค่าส่วนเบี่ยงเบนมาตรฐาน และ Wilcoxon Signed-Ranks Test ผลการวิจัยพบว่า 1) ชุดการสอนเรื่องทฤษฎีดนตรีสากลเบื้องต้นโดยใช้รูปแบบโมเดลซิปปา CIPPA Model ซึ่งแบ่งเนื้อหาออกเป็น 4 หน่วยการเรียนรู้ ผลการหาคุณภาพอยู่ในระดับมากที่สุด โดยมีค่าเฉลี่ยเท่ากับ 4.93 และส่วนเบี่ยงเบนมาตรฐานเท่ากับ 0.08 2) เปรียบเทียบผลสัมฤทธิ์ ทางการเรียนของนักเรียนก่อนและหลังการใช้ชุดการสอน พบว่า คะแนนเฉลี่ยก่อนเรียนเท่ากับ 13.27 และคะแนนเฉลี่ยหลังเรียนเท่ากับ 25.09 แสดงให้เห็นว่าคะแนนหลังเรียนสูงกว่าคะแนนก่อนเรียน อย่างมีนัยสำคัญทางสถิติที่ระดับ .05 ซึ่งเป็นไปตามสมมติฐานที่ตั้งไว้3) ความพึงพอใจต่อการใช้ชุด การสอนเรื่องทฤษฎีดนตรีสากลเบื้องต้นโดยใช้รูปแบบโมเดลซิปปา CIPPA Model โดยรวมอยู่ใน ระดับมากที่สุด โดยมีค่าเฉลี่ยเท่ากับ 4.52 และส่วนเบี่ยงเบนมาตรฐานเท่ากับ 0.33 คำสำคัญ : ความพึงพอใจ, ชุดการสอน, ทักษะทางดนตรี, ผลสัมฤทธิ์ทางการเรียน, โมเดลซิปปา
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
มนสิการ เหล่าวินิช
ณัฐศรัณย์ ทฤษฎิคุณ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต